stanford-oval/wikipedia huggingface dataset:
BtoB
Historia > BTOB 4U ja Ilhoonin lähtö (2020)

Eunkwang suoritti asepalveluksensa 7. huhtikuuta 2020  ja juhlisti tätä 12-tuntisella YouTube-livestreamilla. Hän myös otti takaisin asemansa BtoB:n johtajana.
Hyunsik ja Sungjae aloittivat asepalveluksensa 11. toukokuuta ja Ilhoon 28. toukokuuta.
Changsub palasi virallisesti suorittamasta asepalvelustaan 21. elokuuta ja Minhyuk 12. syyskuuta.
Eunkwang, Minhyuk, Changsub ja Peniel muodostivat alaryhmän BtoB 4U ja debytoivat minialbumilla Inside 16. marraskuuta 2020. Hyunsik sävelsi ja sanoitti albumin nimikkosinglen "Show Your Love".
Cube Entertainment ilmoitti 31. joulukuuta Ilhoonin lähtevän BTOB:sta sen jälkeen, kun häntä syytettiin laittomasta kannabiksen käytöstä. Ilhoonin kerrottiin haluavansa tällä välttää tuottamasta BtoB:lle vaikeuksia.
Historia > Kingdom: Legendary War, 4U: Outside ja BTOB:n paluu (2021)

Keväällä 2021 BtoB:n siihen aikaan aktiivisine jäsenineen (Eunkwang, Minhyuk, Changsub ja Peniel) osallistui Kingdom: Legendary War -televisio-ohjelmaan yhdessä viiden muun yhtyeen kanssa ja sijoittui neljänneksi.Kilpailun aikana yhtye julkaisi kaksi uutta kappaletta, "Finale (Show And Prove) (피날레 (Show And Prove))" 28. toukokuuta ja "Blue Moon (Cinema ver.)" 13. kesäkuuta. Minhyuk osallistui kummankin säveltämiseen ja Penielin kanssa kummankin sanoittamiseen. "Finale (Show And Prove)" debytoi Billboard K-Pop 100 -listalla sijalla 94.
BtoB (4U) julkaisi toisen spesiaalialbuminsa 4U: Outside elokuussa yhdessä sen nimikkosinglen "Outsider" kanssa. Minhyuk osallistui kolmen kappaleen säveltämiseen albumilla ja sanoitti Penielin kanssa suurimman osan kappaleista. Jäsenistä Hyunsik sävelsi ja sanoitti Minhyukin ja Penielin kanssa albumin kappaleen "Waiting 4 U". Kappaleen "Outsider" musiikkivideolla nähtiin viittauksia James Bondiin sekä elokuviin The Great Gatsby, Sin City ja Warm Bodies.
Lokakuussa BtoB:n japaninkielinen spesiaalialbumi Outsider julkaistiin.
Hyunsik ja Sungjae palasivat suorittamasta asepalvelustaan 14. marraskuuta.
BtoB vieraili Minhyukin juontamassa BtoB's Kiss The Radio -radio-ohjelmassa 18. marraskuuta 2021. Tämä oli yhtyeen ensimmäinen yhteinen virallinen esiintyminen julkisuudessa vuoden 2018 jälkeen.
BtoB piti neljännen fanitapaamisensa Welcome to BtoB's Home 31. joulukuuta 2021 ja 1. tammikuuta 2022. Liput yhtyeen ensimmäiseen fanitapaamiseen sitten vuoden 2017 myytiin loppuun alle viidessä minuutissa.
Historia > Be Together (2022)

Tammikuussa 2022 BtoB:n levy-yhtiö vahvisti yhtyeen tähtäävän uuden musiikin julkaisuun helmikuussa, lähes neljä vuotta viimeisimmän koko yhtyeen täyden kokoonpanon julkaisun, This Is Us, julkaisemisen jälkeen.
Yhtyeen kolmas koreankielinen studioalbumi Be Together julkaistiin 21. helmikuuta yhdessä johtavan singlen "The Song (노래)" musiikkivideon kanssa. Albumilla on yhteensä 13 kappaletta, joiden kaikkien tekoon yhtyeen jäsenet Minhyuk, Hyunsik ja Peniel ovat osallistuneet, mukaan lukien Hyunsikin säveltämä, sanoittama ja sovittama "The Song (노래)". "The Song" menestyi eri musiikkilistoilla, debytoiden muun muassa Bugsin reaaliaikaisen kappalelistan ensimmäisellä sijalla, Melonin Top 100 -listan sijalla 34 ja debytoiden Gaon Chartin viikoittaisen latauslistan kärjessä. Myös useat muut kappaleet albumilta nousivat eri musiikkilistoille. Lisäksi albumi nousi iTunesin Top Albums -listan kärkeen 21 eri maassa ja debytoi iTunesin maailmanlaajuisen albumilistan kärkisijalla, ollen yhtyeen ensimmäinen tämän saavuttanut albumi. Be Together myi ensimmäisellä viikollaan 21.–27. helmikuuta 113 430 kappaletta, rikkoen yhtyeen aikaisemman ennätyksen (Hour Moment, 91 207 myytyä kappaletta) vuodelta 2018. "The Song" voitti ensimmäisen sijan palkinnon musiikkiohjelmassa Show Champion 2. maaliskuuta ja toisen kerran M Countdownissa 3. maaliskuuta.
Yhtye kertoi albumijulkaisun kunniaksi järjestetyssä lehdistökonferenssissa suunnittelevansa 10-vuotisjuhlakonserttinsa pitämistä maaliskuussa 2022. Konsertti piti järjestää 18.–20. maaliskuuta 2022 sekä livestreamattuna että paikan päällä Jamsil Indoor Stadiumilla Soulissa, mutta 11. maaliskuuta Cube Entertainment tiedotti kuitenkin, useamman yhtyeen jäsenen sairastuttua COVID-19:iin, konsertin lykkäämisestä toistaiseksi tuntemattomaan ajankohtaan. Lopulta konsertti, 2022 BTOB TIME [Be Together], pidettiin 30. joulukuuta 2022 – 1. tammikuuta 2023 KSPO Dome -areenalla Soulissa ilman livestreamausta. Loppuunmyyty kolmipäiväinen konsertti keräsi raportoidusti yhteensä 25 000 ihmisen yleisön.
Gaonin mukaan BTOB rikkoi urallaan miljoonan myydyn albumin rajan helmikuussa 2022.
Yhtye esiintyi KCON 2022 Premiere in Chicago -tapahtuman pääesiintyjinä Chicagossa, Penielin kotikaupungissa toukokuussa 2022. Peniel ja Eunkwang toimivat myös tapahtuman MC:inä. Yhtyeen nuorin jäsen Sungjae ei esiintynyt tapahtumassa draaman The Golden Spoon kuvausten takia.
BTOB esiintyi lisäksi useilla festivaaleilla syksyn aikana, kuten Youth Summer Night -festivaali 13. elokuuta  sekä Boryeong Mud Festival, jonka virallinen lähettiläs yhtye oli, 15. elokuuta 2022.
Historia > Wind and Wish ja lähtö Cube Entertainmentilta (2023–)

Yhtye julkaisi 12. minialbuminsa Wind and Wish toukokuussa 2023.
Marraskuussa 2023 yhtye lopetti yhteistyönsä pitkäaikaisen levy-yhtiönsä Cube Entertainmentin kanssa.  Päästyään Cube Entertainmentin kanssa sopimukseen yhtyeen nimen käytöstä myös jatkossa, yhtye tiedotti myöhemmin jatkavansa uraansa viihdealan yritys DOD:n tytäryhtiön BTOB Companyn edustamana, ja jäsenet Eunkwang, Minhyuk, Hyunsik ja Peniel siirtyivät BTOB Companylle. Changsub puolestaan siirtyi Fantagiolle ja Sungjaeta edustaa tulevaisuudessa tuotantoyhtiö iWill Media.
Marraskuussa 2023 myös yhtyeen aiemmin samana vuonna pitämästä kymmenvuotiskonsertista tehty konserttielokuva BTOB Time: Be Together The Movie sai ensi-iltansa.
BTOB piti Soulissa maaliskuussa 2024 fanikonsertin 2024 BTOB Fan-con [Our Dream].  Yhtye kiersi seuraavina kuukausina fanikonserttinsa kanssa myös ulkomailla.
Eunkwang ja Minhyuk debytoivat virallisesti alaryhmänä 90TAN (구공탄) 31. heinäkuuta 2024, julkaisten singlen "TANG TANG TANG" julkistettuaan sen ensimmäistä kertaa Waterbomb-festivaalilla Soulissa jo aikaisemmin heinäkuussa. Duon nimi juontaa juurensa heidän syntymävuoteensa 1990.
Yhtyeen on määrä pitää Soulissa yhteiskonsertti Live on BTOB X N.Flying rap-rock-yhtyeen N.Flying kanssa elokuussa 2024.
Jäsenet > Nykyiset

Seo Eunkwang (서은광); johtaja, laulu
Lee Minhyuk (이민혁); rap, laulu, tuotto, sanoitus
Lee Changsub (이창섭); laulu
Im Hyunsik (임현식); laulu, tuotto, sanoitus
Peniel Shin (Shin Donggeun) (프니엘 신 (신동근)); rap, laulu, sanoitus
Yook Sung-jae (육성재); laulu, nuorin
Jäsenet > Entiset

Jung Il-hoon (정일훈); rap, laulu, tuotto, sanoitus
Diskografia > Studioalbumit

Complete (2014)
24/7 (2016) (japaninkielinen julkaisu)
Brother Act. (2017)
Be Together (2022)
Diskografia > Kokoelma-albumit

BTOB Japan Best Album 2014-2017 ～1096 Days～(2018) (japaninkielinen julkaisu)
Piece of BTOB (2019)
Diskografia > EP:t

Born To Beat (2012)
Born to Beat (Asia Special Edition) (2012)
Press Play (2012)
Thriller (2013)
Beep Beep (2014)
Move (2014)
The Winter's Tale (2014)
I Mean (2015)
Remember That (2016)
New Men (2016)
Feel'eM (2017)
This Is Us (2018)
Hour Moment (2018) (ilman Seo Eun-kwangia, joka oli suorittamassa asepalvelustaan)
4U: Outside (2021) (BTOB 4U)
Outsider (2021) (BTOB 4U) (japaninkielinen julkaisu)
Wind and Wish (2023)
Diskografia > Singlet > Koreankieliset

"Insane (비밀)" (2012)
"Father (아버지)" (2012)
"Irresistible Lips (그 입술을 뺏었어)" (2012)
"WOW" (2012)
"사랑밖에 난 몰라 (I Only Know Love)" (2012)
"2nd Confession (두 번째 고백)" (2013)
"When I Was Your Man (내가 니 남자였을때)" (2013)
"Thriller (스릴러)" (2013)
"Beep Beep (뛰뛰빵빵)" (2014)
"You're So Fly (넌 감동이야)" (2014)
"You Can Cry (울어도 돼)" (2014)
"The Winter's Tale (울면 안 돼)" (2014)
"It's Okay (괜찮아요)" (2015)
"Way Back Home (집으로 가는 길)" (2015)
"Remember That (봄날의 기억)" (2016)
"I Want to Vacation (여행 가고 싶어)" (2016)
"Pray (I'll Be Your Man) (기도)" (2016)
"Someday (언젠가)" (2017)
"Movie" (2017)
"Missing You (그리워하다)" (2017)
"The Feeling" (2018)
"Only One for Me (너 없인 안 된다)" (2018)
"Friend" (2018)
"Beautiful Pain (아름답고도 아프구나)" (2018)
"Sorry (미안해)" (2019) (vain Eunkwang, Changsub ja Minhyuk)
"Blue Moon (Cinema ver.)" (2021)
"Finale (Show And Prove) (피날레 (Show And Prove))" (2021)
"Outsider" (2021)
"The Song (노래)" (2022)
"Wind and Wish (나의 바람)" (2023)
Diskografia > Singlet > Japaninkieliset

"Wow (Japanese ver.)" (2014)
"Mirai (Ashita)" (2015)
"Natsuiro MY GIRL" (2015)
"Dear Bride" (2016)
"L.U.V" (2016)
"Movie (Japanese ver.)" (2017)
"Brand New Days" (2017)
"Outsider (Japanese ver.)" (2021)
Diskografia > Soundtrack-julkaisut

| Vuosi | Kappaleen nimi | Albumi |
| --- | --- | --- |
| 2013 | "Bye Bye Love" | When A Man Loves OST |
| 2013 | "Past Days" | Monstar OST |
| 2013 | "After Time Passes" | Monstar OST |
| 2013 | "First Love" | Monstar OST |
| 2015 | "Goodbye Sadness" | Sweet, Savage Family OST |
| 2016 | "Come With Eerie" | Telemonster OST |
| 2016 | "For You" | Cinderella with Four Knights OST |
| 2016 | "Voice" | The Miracle OST |
| 2017 | "Ambiguous" | Fight for My Way OST |
Diskografia > Yhteistyönä

| Vuosi | Kappaleen nimi | Muu(t) artisti(t) | Albumi |
| --- | --- | --- | --- |
| 2013 | "Christmas Song" | United Cube Artists | - |
| 2016 | "Special Christmas" | Hyuna, Jang Hyun-seung, Roh Ji-hoon, CLC, Pentagon | 2016 United Cube Project 1 |
| 2018 | "Follow Your Dreams (한걸음)" | Hyuna, Jo Kwon, CLC, Pentagon, Yoo Seon-ho, (G)I-DLE | One |
| 2018 | "Upgrade" | Hyuna, Jo Kwon, CLC, Pentagon, Yoo Seon-ho, (G)I-DLE | One |
| 2018 | "Young & One" | Hyuna, Jo Kwon, CLC, Pentagon, Yoo Seon-ho, (G)I-DLE | One |
| 2018 | "Mermaid" (vain Minhyuk, Peniel ja Ilhoon) | Yeeun (CLC), Wooseok (Pentagon), Jeon So-yeon ((G)I-DLE) | One |
Aiheesta muualla

Twitter @OFFICIALBTOB
YouTube officialbtob
Instagram @cube_official_btob/
V Live BTOB Channel
Facebook BTOBofficial
TikTok @official_btob
Fan Cafe cube-btob
Japaninkieliset kotisivut https://btobofficial.jp/
Japaninkielinen Twitter @BTOBOFFICIAL_JP
BTOB
Guttorm Sigurdsson

| Guttorm Sigurdsson> Norjan kuningas |
| --- | --- |
Valtakausi:  2. tammikuuta 1204 – 11.elokuuta 1204
Edeltäjä:  Haakon III Sverrenpoika
Seuraaja:  Inge II Bårdinpoika

Syntynyt:  1199
Kuollut:  11. elokuuta 1204
Hautapaikka:  Nidarosin tuomiokirkko
Suku:  Kaunotukan suku
Isä:  Sigurd Lavard
Uskonto:  katolilaisuus
Guttorm Sigurdsson oli lyhyen aikaa Norjan kuningas vuonna 1204. Hän oli Sigurd Lavardin avioton poika, joka puolestaan oli kuningas Sverre Sigurdinpojan avioton poika. Birkebeinit julistivat Guttorm Sigurdssonin kuninkaaksi vuonna 1204, kun Guttorm oli vain neljän vuoden ikäinen. Hän kuoli samana vuonna.
Tapahtumien taustalla oli valtatyhjiö, joka syntyi, kun Norjaa yhdistämään pyrkinyt kuningas Haakon Sverrenpoika kuoli yllättäen Bergenissä 1. tammikuuta 1204. Toistensa kanssa kilpailleet birkebeinit ja baglit päättivät nopeasti käyttää tilannetta hyväkseen. Birkebeinien kunnianhimoiset päälliköt ryhmittyivät Haakon Hullun johdolla Guttorm Sigurdssonin ympärille ja valitsivat pojan kuninkaaksi Trondheimin Øyratingetillä. Baglit puolestaan tukivat Erling Steinveggiä, jonka väitettiin olevan kuningas Maunu Erlinginpojan poika.
Lapsikuningas Guttorm sairastui kuitenkin yhtäkkiä ja kuoli 11. elokuuta 1204. Myöhemmin on huhuttu, että sekä Haakon Sverrenpoika että Guttorm Sigurdsson olisi myrkytetty. Myrkytyksistä ei ole kuitenkaan todisteita.
Geld oder Leben!

| Geld oder Leben! Erste Allgemeine Verunsicherung |
| --- | --- | --- |

Studioalbumin tiedot
 Julkaistu: 1985
 Levy-yhtiö: EMI Columbia
muut julkaisut
| À la Carte 1985 | Geld oder Leben! 1984 | Liebe, Tod und Teufel 1987 |
Geld oder Leben! (suom. Rahat tai henki!) on vuonna 1985 ilmestynyt itävaltalaisen rockyhtyeen Erste Allgemeine Verunsicherungin viides albumi. Se on yhtyeen menestynein albumi, ja ylsi ilmestyttyään Itävallassa listaykköseksi ja pysyi listalla 78 viikkoa.
Tausta

Albumi julkaistiin 25. kesäkuuta 1985 LP:nä ja C-kasettina ja vuotta myöhemmin CD:nä. Albumilta julkaistiin neljä singleä: Ba-Ba-Banküberfall, Märchenprinz, Heiße Nächte in Palermo ja Fata Morgana. Ba-Ba-Banküberfall-kappale julkaistiin myös englanniksi nimellä Ba-Ba-Bankrobbery.
Tällä albumilla EAV:n jäsenet esiintyivät salanimillä "Dreigoschenopa" (Klaus Eberhartinger), "Der Greifer" (Thomas Spitzer), "Kare Schwedenbitter" (Nino Holm), "Der Würger von Basston" (Eik Breit), "Inspector Korrupnik" (Anders Stenmo) ja "Mecky Esser" (Günther Schönberger).
Klaus Eberhartingerin mukaan yhtye sai kappaleeseen Ba-Ba-Banküberfall inspiraation tositapahtumista. Tarinan mukaan pankkiryöstäjä Münchenissä uhkasi pankkivirkailijaa sormella takintaskussa teeskennellen, että hänellä on ase. Lopulta ryöstäjä pakeni paikalta ja jätti lompakkonsa pankkiin. Kappale kertoo tällaisesta tilanteesta.
Kappaleet

Geld oder Leben 4:46
Johnny 1 – Fahrscheine 0:43
Ba-Ba-Banküberfall 3:38
Johnny 2 – Zuckerwatte 0:32
Heisse Nächte in Palermo 3:27
Einsamkeit 4:17
Fata Morgana 4:19
Märchenprinz 3:31
Johnny 3 – Bullen 0:27
Echte Helden 4:11
Johnny 4 – Feuer 0:17
Küss die Hand, Herr Kerkermeister 4:50
Johnny 5 – WC 0:28
Es g’winnt a jeder 3:19
Morgen 3:42
Kaikki kappaleet on sanoittanut Thomas Spitzer, sävellykset ovat Erste Allgemeine Verunsicherungin.
Listasijoitukset

Albumi myi Itävallassa viisinkertaista platinaa ja sai myös Saksassa platinaa. Sveitsissä albumi oli kultalevy.
| MaaChart­plat­zie­rungen | Korkein sijoitus | Viikot listalla |
| --- | --- | --- |
|  Itävalta  |  1 | 78 |
|  Saksa  | 10 | 60 |
|  Sveitsi  | 3 | 15 |
Aiheesta muualla

Geld oder Leben EAV:n verkkosivuilla (saksaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Geld oder Leben!
Käännös suomeksi
Eduskuntapuolue

Eduskuntapuolue on puoluerekisteriin merkitty puolue jolla on kansanedustaja Suomen eduskunnassa. Puolueen kansanedustajat muodostavat tällöin puolueen eduskuntaryhmän. Normaalisti osa eduskuntapuolueista kuuluu myös hallitukseen, jolloin niitä kutsutaan myös hallituspuolueiksi. Loput eduskunnassa olevat puolueet ovat oppositiossa. Eduskunnassa voi lisäksi olla myös valtakunnallisiin puolueisiin kuulumattomia kansanedustajia, kuten Ahvenanmaan edustaja. Kansanedustajat kuuluvat yleensä puolueensa eduskuntaryhmään. Jokaisen puolueen eduskuntaryhmällä on puheenjohtajisto, joka määrittää puolueen kannat poliittisiin kysymyksiin ja keskustelee muiden puolueiden eduskuntaryhmien kanssa. Eduskuntaryhmien toiminta kirjattiin vuonna 2000 voimaan tulleeseen perustuslakiin.
Muista puoluerekisteriin merkityistä puolueista poiketen eduskuntapuolueet saavat valtion budjetista maksettavaa puoluetukea. Niiden kannanotot yleensä myös huomioidaan tiedotusvälineissä paremmin kuin muiden puolueiden. Valtion antaman puoluetuen määrä riippuu kansanedustajapaikkojen määrästä. Puoluetukea eduskuntavaaleihin annetaan puolueille, jotka ovat saaneet ääniä sen verran, että se on kaksi prosenttia tai enemmän kaikista äänistä.
Nykyiset

Eduskuntapuolueet vuodesta 2023 alkaen:
| Puolue | Paikkamäärä | Asema | Puheenjohtaja |
| --- | --- | --- | --- |
| Kansallinen Kokoomus | 48 | Hallituksessa | Petteri Orpo |
| Perussuomalaiset | 46 | Hallituksessa | Riikka Purra |
| Suomen Sosialidemokraattinen Puolue | 43 | Oppositiossa | Antti Lindtman |
| Suomen Keskusta | 23 | Oppositiossa | Annika Saarikko |
| Vihreä liitto | 13 | Oppositiossa | Sofia Virta |
| Vasemmistoliitto | 11 | Oppositiossa | Li Andersson |
| Suomen ruotsalainen kansanpuolue | 9 | Hallituksessa | Anna-Maja Henriksson |
| Suomen Kristillisdemokraatit | 5 | Hallituksessa | Sari Essayah |
| Liike Nyt | 1 | Oppositiossa | Hjallis Harkimo |
Huomio

↑  Ruotsalaiseen eduskuntaryhmään kuuluu RKP:n kansanedustajien lisäksi Ahvenanmaan edustaja, joten siinä on 10 jäsentä.
Guttorm Hansen

| Guttorm Hansen |
| --- | --- |
 Hansen vuonna 1970.
Suurkäräjien puhemies
 9. lokakuuta 1973 – 30. syyskuuta 1981  
Edeltäjä:  Leif Granli
Seuraaja:  Per Hysing-Dahl
Suurkäräjäedustaja
 Pohjois-Trøndelagin vaalipiiri 1961–1985  
Henkilötiedot
Syntynyt: 3. marraskuuta 1920 Namsos, Norja
Kuollut: 2. huhtikuuta 2009 (88 vuotta)
Ammatti:  poliitikko, toimittaja
Tiedot
Puolue:  Työväenpuolue
Guttorm Hansen (3. marraskuuta 1920 Namsos – 3. huhtikuuta 2009 Namsos) oli norjalainen työväenpuolueen poliitikko. Hän toimi suurkäräjien puhemiehenä vuosina 1973–1981. Hansen työskenteli myös Firdapostenin ja Namdal Arbeiderblad -lehden toimittajana.
Aiheesta muualla

Kuvia tai muita tiedostoja aiheesta Guttorm Hansen Wikimedia Commonsissa
Guttorm Hansen Norjan suurkäräjien verkkosivuilla (norjaksi)
Guugu yimithirr

| Guugu yimithirr> Tiedot |
| --- | --- |
Alue:  Hopevale, Queensland
Puhujia:  noin 780
Kirjaimisto:  latinalainen
Kielitieteellinen luokitus
Kielikunta:  pama-nyungalaiset kielet
Kieliryhmä:  pamalaiset kielet
ISO 639-3:  kky
 Ohje 
Guugu yimithirr on yksi Australian aboriginaalien käyttämistä kielistä. Se kuuluu pama-nyungalaisten kielten kielikuntaan noin 240 muun kielen kanssa. Kieli tunnettiin jo vuonna 1770, ja James Cook sekä Joseph Banks tekivät siitä muistiinpanoja.
Kielellä on nykyisin 780 puhujaa (vuoden 2008 väestönlaskenta). Lapset eivät enää opi puhumaan sitä, vaikka ymmärtävätkin vähän. Kieltä puhutaan ainoastaan Queenslandin Hopevalessa.
Englannin kielen sanan kangaroo (kenguru) uskotaan tulevan tästä kielestä. Tämän vuoksi kieli on yksi tunnetuimmista ja tutkituimmista aboriginaalien kielistä.[lähde? ]
Antropologi John B. Haviland ja kielitieteilijä Stephen Levinson ovat havainneet että kielessä ei ole lainkaan omaan positioon verrattavia paikkojen ilmauksia kuten "vasen", "oikea", "edessä" tai "takana". Kielessä suunnat on ilmaistava absoluuttisilla suunnilla kuten "itään" tai "eteläinen". Tämä erikoisuus johti tutkimusprojektiin, jossa vastaavia kieliä löydettiin muitakin eri puolilta maailmaa.
Eino Kolli

Eino Kolli (14. marraskuuta 1925 Käkisalmi – 17. heinäkuuta 2016 Lahti) oli suomalainen sahateollisuudessa toiminut yrittäjä ja yritysjohtaja, joka sai teollisuusneuvoksen arvonimen vuonna 1983.
Elämäkerta

Kollin vanhemmat olivat maanviljelijä Tuomas Kolli ja Kaisa Vuohelainen ja puoliso 1951–2007 Lahja Marjatta Saarinen. Kolli oli Valtion polttoainetoimiston palveluksessa 1945–1947 ja Kymin Uittoyhdistyksen palveluksessa 1948. Hän valmistui 1950 metsäteknikoksi Evon metsäkoulusta ja perusti Valkopuu-nimisen yhtiön. Vuonna 1953 hän hankki Heinolan maalaiskunnassa sahaustoimintaa harjoittaneen Vierumäen Teollisuus Oy:n koko osakepääoman ja toimi yrityksen toimitusjohtajana ja hallituksen puheenjohtajana. 1960-luvulla yritys alkoi sahatavaran lisäksi panostaa liimapuutuotteisiin. 1970-luvun puolivälissä yrityksessä oli saha, höyläämö ja liimapuutehdas sekä suola- ja kreosoottikyllästämö. Vierumäen Teollisuus Oy oli pitkään Heinolan maalaiskunnan suurin työllistäjä ja Kolli kunnan paras veronmaksaja. Yrityksen palkkalistoilla työntekijöitä oli 1980-luvun lopulla vajaat 400. Vuonna 1990 Kolli jäi eläkkeelle ja myi Vierumäen Teollisuus Oy:n Keijo ja Tenho Kopralle. Yhtiö on vuodesta 2004 toiminut nimellä Versowood.
Kolli vaikutti muun muassa Heinolan maalaiskunnan kunnanvaltuustossa 1960–1968 sekä Suomen Liimapuuyhdistyksen, Suomen Lahontorjuntayhdistyksen ja Lahden kauppakamarin hallituksissa. Marjatta ja Eino Kollin Säätiö on tukenut apurahoin tiedettä, tutkimusta, innovaatioita ja kulttuurin eri osa-alueita.
HMS Aisne

| HMS Aisne |
| --- | --- |


Aluksen vaiheet
Rakentaja:  Vickers Armstrong, Barrow-in-Furness
Kölinlasku:  26. elokuuta 1943
Laskettu vesille:  12. toukokuuta 1945
Palveluskäyttöön:  20. maaliskuuta 1947
Poistui palveluskäytöstä:  1968
Tekniset tiedot
Uppouma:  2 315 t (standardi) 3 290 t (max)
Pituus:  116 m (kokonaispituus)
Leveys:  12,27 m
Syväys:  3,89 m (standardi) 4,7 m (max)
Koneteho:  50 000 hv (37 MW)
Nopeus:  34 solmua
Miehistöä:  247 (rauhan aikana) 308 (sodan aikana)
Aseistus
Aseistus:  4 x QF 4,5" Mk III  1 x 4" tykki 8 x 21" (533 mm) torpedoputkea
HMS Aisne (viirinumero D22) oli Britannian kuninkaallisen laivaston Battle-luokan hävittäjä, joka laskettiin vesille toisen maailmansodassa lopulla.
Valmistus

Alus tilattiin 10. maaliskuuta 1943 työnumerolla J4869 Vickers Armstrongilta Barrow-in-Furnessista, missä köli laskettiin vielä samana vuonna 26. elokuuta Tynen telakalla telakkanumerolla 74. Alus laskettiin vesille 12. toukokuuta 1945 ja valmistui 20. maaliskuuta 1947.
Palvelus

Alus poistettiin palveluksesta 1968 ja romutettiin 1970.
Giovanni de Macque

Giovanni de Macque (1548 Valenciennes, Ranska – syyskuu 1614 Napoli, Italia) oli ranskalainen säveltäjä. Hän vietti suuren osan elämästään Italiassa – ensin Roomassa, sittemmin Napolissa. De Macque sävelsi yli neljänkymmenen vuoden ajan teoksia, jotka vähitellen muuttuivat tyyliltään kokeellisemmiksi.
De Macque lauloi lapsena keisarillisen kapellin kuorossa Wienissä. Hän opiskeli siellä myös jesuiittain oppilaitoksessa. Hänen opettajansa sävellyksessä oli Philippe de Monte. Vuosina 1580–1581 de Macque työskenteli San Luigi dei Francesi -kirkon urkurina. Hänen näiltä ajoilta peräisin olevat sävellyksensä ovat enimmäkseen tyylillisesti konventionaalisia madrigaaleja. De Macque siirtyi Napoliin vuonna 1585 tai 1586. Siellä hän palveli Venosan ruhtinasta, Carlo Gesualdon isää Fabrizio Gesualdoa. De Macquesta tuli Napolissa vuoteen 1590 mennessä Casa Santa dell'Annunziatan toinen urkuri; ensimmäisenä urkurina toimi samaan aikaan Scipione Stella. Vuonna 1594 de Macque otti vastaan urkurin viran Espanjan varakuninkaan kapellissa. Hän sai pian maestro di cappellan aseman. De Macque jatkoi myös madrigaalien säveltämistä, mutta hänen vuonna 1596 julkaistut motettinsa osoittivat jo merkkejä kiinnostuksesta epäperinteisiä tekniikoita, kuten kromaattisuutta kohtaan.
De Macque jatkoi säveltämistä kokeellisemmalla tyylillä muun muassa käyttämällä aiemmin kiellettyjä intervalleja ja soveltamalla suhteellisen harvinaisia tapoja tekstin musiikkiin yhdistämisessä. Vuonna 1617 julkaistiin de Macquen teokset Gagliarda prima, Prima stravaganza ja Toccata a modo di trombetta, jotka ovat nousseet hänen levytetyimpien instrumentaalisävellystensä joukkoon. Myös de Macquen madrigaaleja on levytetty ensisijaisesti Accent Recordsille.
De Macquen johdolla opiskelivat muiden muassa Andrea Falconieri, Francesco Lambardi, Giovan Domenico Montella ja Luigi Rossi.
Aiheesta muualla

IMSLP: nuotteja
Gérard Delbeke

Gérard Delbeke (1. elokuuta 1898 Ruiselede, Belgia – 4. marraskuuta 1984) oli belgialainen jalkapalloilija, pelipaikaltaan keskikenttäpelaaja.
Delbeke edusti koko ammattilaisuransa Club Bruggea vuodet 1923–1933. Hän debytoi Belgian A-maajoukkueessa heinäkuussa 1930 ja osallistui saman vuoden maailmanmestaruuskilpailuihin, jossa hän pelasi yhden ottelun.
Gérard Collomb

| Gérard Collomb |
| --- | --- |

Sisäministeri Valtioministeri
 Philippen II hallitus 20.6.2017–3.10.2018 Philippen I hallitus 17.5.2017–20.6.2017  
Presidentti:  Emmanuel Macron
Pääministeri:  Édouard Philippe
Edeltäjä:  Matthias Fekl
Seuraaja:  Édouard Philippe (vt.)
Lyonin määri
 25.3.2001–17.7.2017  
Edeltäjä:  Raymond Barre
Seuraaja:  Georges Képénékian
Senaattori Rhônestä
 2.11.1999–17.6.2017  
Edeltäjä:  Franck Sérusclat
Seuraaja:  Gilbert-Luc Devinaz
Henkilötiedot
Syntynyt: 20. kesäkuuta 1947 Chalon-sur-Saône, Saône-et-Loire, Ranska
Kuollut: 25. marraskuuta 2023 (76 vuotta)
Tiedot
Puolue:  Sosialistinen puolue
Tutkinnot:  Lyonin yliopisto
Gérard Collomb (20. kesäkuuta 1947 Chalon-sur-Saône – 25. marraskuuta 2023) oli ranskalainen poliitikko, joka kuului sosialistiseen puolueeseen. Hän toimi Lyonin määrinä vuosina 2001–2017 ja Ranskan sisäministerinä ja valtioministerinä Philippen hallituksessa vuosina 2017–2018. Collomb erosi virastaan lokakuussa 2018 ja ilmoitti halunsa palata määrin tehtäviin. Hän oli seitsemäs ministeri, joka erosi presidentti Emmanuel Macronin kauden aikana.